Ocean's 11
Ocean's 11 (), u bivšoj Jugoslaviji poznatiji pod naslovom Jedanaest veterana, je američki igrani film snimljen 1960. u režiji Lewisa Milestonea, poznat kao najpopularnije ostvarenje u kome su zajedno nastupili članovi znamenitog Rat Packa.

Naslovni protagonisti je grupa veterana američke 82. divizije koje je okupio kockar Danny Ocean (čiji lik tumači Frank Sinatra) kako bi, koristeći iskustva i vještine stečene u Drugom svjetskom ratu izveli spektakularnu pljačku nekoliko kockarnica u Las Vegasu tokom novogodišnje noći.

Ideju za film je prvi dao Peter Lawford, čuvši je od režisera Gilberta Kaya, koji ju je, pak, "pokupio" od radnika na benzinskoj pumpi; dio izvora, pak, navodi da je kao inspiracija, između ostalog, poslužio i klasični francuski krimić Bob le flambeur. U svakom slučaju, jedan od dodatnih motiva za snimanje je bilo reklamiranje Las Vegasa, u čijim su kockarnicama i noćnim klubovima nastupali članovi Rat Packa. Samo je snimanje izvedeno na autentičnim lokacijama, pri čemu su se koristili samo rani jutarnji sati; razlog je bio u tome što su članovi Rat Packa svake noći do kasno navečer nastupali ili se zabavljali u klubovima. Usprkos toga, snimanje je odisalo opuštenom atmosferom, a režiser Milestone je često dozvoljavao Sinatri i njegovim prijateljima da ignoriraju scenarij i umjesto toga improviziraju tekstove, što uključuje brojne scene koje su ušle u film. Najveći je problem bila završnica, pri čemu je trebalo pomiriti općenito vedar i lepršav karakter filma sa tadašnjim cenzorskim pravilima prema kojima se zločin ne smije isplatiti. Rješenje se našlo u jednoj od najdomišljatijih i za tadašnje standarde prilično efektnom završnom scenom.

Ocean's 11 je danas najpoznatiji po tome što je godine 2001. poslužio kao predložak za film Ocean's Eleven u režiji Stevena Soderbergha, čiji je uspjeh, pak, pokrenuo filmsku franšizu.

Uloge

Oceanovih 11 
Frank Sinatra ... Danny Ocean
Dean Martin ... Sam Harmon
Sammy Davis, Jr. ... Josh Howard
Peter Lawford ... Jimmy Foster
Richard Conte ... Tony Bergdorf
Joey Bishop ... Mushy O'Connors
Henry Silva ... Roger Corneal
Buddy Lester ... Vince Massler
Richard Benedict ... Curly Steffans
Norman Fell ... Peter Rheimer
Clem Harvey ... Louis Jackson

Ostali 
Angie Dickinson ... Beatrice Ocean
Cesar Romero ... Duke Santos
Patrice Wymore ... Adele Elkstrom
Akim Tamiroff ... Spyros Acebos
Ilka Chase ... Mrs. Restes
Jean Willes ... Gracie Bergdorf
Hank Henry ... Mr. Kelly
Lew Gallo ... Ljubomorni mladić
Robert Foulk ... Šerif Wimmer

Cameo nastupi 
Shirley MacLaine ... Pripita žena
George Raft ... Jack Strager (vlasnik kazina)
Red Skelton ... sam sebe
Richard Boone ... Svećenik (glas)
Red Norvo ... sam sebe

Povezano 
 The League of Gentlemen

Izvori

Vanjske veze 
 
 
 
 TCM notes http://www.tcm.com/tcmdb/title.jsp?stid=18360&category=Notes

Američki filmovi
Filmske komedije
Kriminalistički filmovi
Akcije (filmovi)
Pljačkaški filmovi
Authority control 2